CELEX: 62015CN0045
Language: hr
Date: 2015-02-04 00:00:00
Title: Predmet C-45/15 P: Žalba koju je 4. veljače 2015. podnio Safa Nicu Sepahan Co. protiv presude Općeg suda (prvo vijeće) od 25. studenoga 2014. u predmetu T-384/11: Safa Nicu Sepahan Co. protiv Vijeća Europske unije

13.4.2015   
            
            
               HR
            
            
               Službeni list Europske unije
            
            
               C 118/16
            
         Žalba koju je 4. veljače 2015. podnio Safa Nicu Sepahan Co. protiv presude Općeg suda (prvo vijeće) od 25. studenoga 2014. u predmetu T-384/11: Safa Nicu Sepahan Co. protiv Vijeća Europske unije
   (Predmet C-45/15 P)
   (2015/C 118/23)
   Jezik postupka: engleski
   
      Stranke
   
   
      Žalitelj: Safa Nicu Sepahan Co. (zastupnik: A. Bahrami, odvjetnik)
   
      Druga stranka u postupku: Vijeće Europske unije
   
      Žalbeni zahtjev
   
   Iz razloga navedenih u ovoj žalbi, Safa Nicu Sepahan Co. od Suda zahtjeva da:
   
               1.
            
            
               Djelomično ukine presudu Općeg suda donesenu 25. studenoga 2014. u predmetu T-384/11 s obzirom na to da Opći sud:
               
                           —
                        
                        
                           nije utvrdio da je Safa Nicu Sepahan Co. pretrpio imovinsku štetu i u skladu s time dodijelio naknadu imovinske štete;
                        
                     
                           —
                        
                        
                           je utvrdio da je Safa Nicu Sepahan Co. pretrpio neimovinsku štetu ali mu je dodijelio arbitrarno nizak iznos od 50  000 eura kao jedinu naknadu za tu štetu.
                        
                     
         
               2.
            
            
               Odluči prema neograničenoj nadležnosti i na temelju dokaza koji su mu dostupni:
               Prvenstveno
               
                           —
                        
                        
                           Dodijeli Safa Nicu Sepahan Co. iznos od 5 6 62  737,40 eura s kamatama, na ime naknade imovinske štete koju je pretrpio zbog ozbiljne povrede pravnog pravila i nezakonitog postupanja Vijeća Europske unije.
                        
                     
                           —
                        
                        
                           Dodijeli Safa Nicu Sepahan Co. iznos od 2 0 00  000 eura s kamatama, kao naknadu neimovinske štete koju je pretrpio zbog ozbiljne povrede pravnog pravila i nezakonitog postupanja Vijeća Europske unije.
                        
                     
                           —
                        
                        
                           Naloži Vijeću Europske unije snošenje žaliteljevih sudskih i ostalih troškova koji su nastali u vezi s ovom žalbom, uključujući i one nastale u vezi s prvotnim postupkom pred Općim sudom, s kamatama.
                        
                     Podredno
               
                           —
                        
                        
                           Dodijeli Safa Nicu Sepahan Co. iznos utvrđen ex aequo et bono, s kamatama, kao naknadu imovinske štete koju je pretrpio zbog ozbiljne povrede pravnog pravila i nezakonitog postupanja Vijeća Europske unije.
                        
                     
                           —
                        
                        
                           Dodijeli Safa Nicu Sepahan Co. iznos utvrđen ex aequo et bono, ali ne niži od 50  000 eura s kamatama (kao što je to Opći sud već dodijelio u predmetnoj presudi), kao neimovinsku štetu koju je pretrpio zbog ozbiljne povrede pravnog pravila i nezakonitog postupanja Vijeća Europske unije.
                        
                     
                           —
                        
                        
                           Naloži Vijeću Europske unije plaćanje sudskih i ostalih troškova koji su nastali u vezi s ovom žalbom, uključujući i one koji su nastali u vezi s prvotnim postupkom pred Općim sudom, s kamatama.
                        
                     Više podredno
            
         
               3.
            
            
               Vrati predmet Općem sudu na ponovno ispitivanje iznosa štete i donošenje nove presude u korist Safa Nicu Sepahan Co.
            
         
      Žalbeni razlozi i glavni argumenti
   
   Žalitelj ističe dva žalbena razloga protiv presude Općeg suda od 25. studenoga 2014. od kojih se svaki sastoji od nekoliko argumenata:
   
               —
            
            
               Prema prvom žalbenom razlogu, žalitelj tvrdi da je Opći sud u točkama 93. do 149. pobijane presude počinio pogrešku koja se tiče prava odbijajući žaliteljev zahtjev za naknadu imovinske štete u cijelosti, unatoč činjenici da je Opći sud prepoznao i priznao da je žalitelj stvarno pretrpio imovinsku štetu kao posljedicu ozbiljno nezakonitog postupanja Unije, na temelju slijedećih argumenata:
               
                           —
                        
                        
                           Presudom nije dodijeljena naknada bilo koje štete koju je prouzročila Unija ili njezini službenici povredom članka 340. stavka 2. UFEU i članka 41. stavka 3. Povelje, u kojima je utvrđeno načelo „pune naknade”;
                        
                     
                           —
                        
                        
                           Nadalje, time što nije dodijeljena naknada imovinske štete za štetu čije je postojanje priznato, ovom presudom povrijeđena su načela proporcionalnosti, pravične ocjene te je uskraćena sudska zaštita;
                        
                     
                           —
                        
                        
                           Presudom je dalje povrijeđeno pravo očitim izokretanjem činjenica i dokaza, te se odbijanje žaliteljevih zahtjeva za naknadu štete u cijelosti temelji na nedostatnom, nelogičnom i proturječnom obrazloženju.
                        
                     
         
               —
            
            
               Što se drugog žalbenog razloga tiče, žalitelj tvrdi da je Opći sud počinio pogrešku koja se tiče prava u točkama 92. i 149. pobijane presude smatrajući da iznos od 50  000 eura predstavlja primjerenu naknadu. Opći sud je stoga povrijedio svoju obvezu obrazlaganja, načelo proporcionalnosti i načelo plaćanja naknade za stvarno nastalu štetu i troškove, što je dovelo do arbitrarne i nezakonite posljedice.